Na temelju točke III. Odluke o raspisivanju Javnog poziva poduzenicima za podnošenje prijava za dodjelu potpora i subvencija za razvoj malog gospodarstva iz Proračuna primorsko-goranske županije u 2017. godini (Župan,KLASA:022-04/17-01/14 URBROJ:2170/1-01-01/5-17-15, od 10. travnja 2017.)

grb7

PRIMORSKO-GORANSKA ŽUPANIJA

Upravni odjel za turizam, poduzetništvo i ruralni razvoj

**o b j a v lj u j e**

**P O N O V LJ E N I J A V N I P O Z I V**

*poduzetnicima za podnošenje prijava za dodjelu potpora i subvencija za razvoj malog gospodarstva iz Proračuna primorsko-goranske županije u 2017. godini*

1. Predmet Javnog poziva poduzetnicima za podnošenje prijava za dodjelu potpora i subvencija za razvoj malog gospodarstva u 2017. je mjera iz Programa provedbe mjera ruralnog razvoja Primorsko-goranske županije za razdoblje 2017.-2020.:

- Mjera 1.3.1. Povećanje dodane vrijednosti turističkih sadržaja te razvoj i unapređenje selektivnih oblika turizma na ruralnom području PGŽ-a.

1. Prihvatljivi prijavitelji:

Prihvatljivi korisnici su mikro i mali poduzetnici malog gospodarstva registrirani za obavljanje ugostiteljske djelatnosti sukladno nacionalnom zakonodavstvu, i to: d.o.o., j.d.o.o., obrti koji su u cijelosti u privatnom vlasništvu. Svi korisnici moraju imati registrirano sjedište/prebivalište na ruralnom području PGŽ-a. Svi korisnici moraju ulagati u vlastite postojeće ugostiteljske kapacitete na ruralnom području PGŽ-a.

Nisu prihvatljivi prijavitelji kojima su po ovoj mjeri u 2017. godini odobrena županijska sredstva sufinanciranja.

1. **Kriteriji za za dodjelu potpora, odnosno vrednovanje i ocjenjivanje i odabir prijava propisani su:**

Programom provedbe mjera ruralnog razvoja Primorsko-goranske županije za razdoblje 2017.-2020. („Službene novine“ broj 34/16) i Uputama za prijavitelje.

1. **Rok za podnošenje prijava: 15.11.2017.**

Županija će potpisati ugovor o korištenju potpore s korisnicima kojima je odobrena potpora u roku od 30 dana od dana donošenja odluke o dodjeli potpora.

1. **Podnošenje prijava:**

Prijave se dostavljaju isključivo na obrascima koji su priloženi ovom javnom pozivu i s obaveznom dokumetacijom u prilogu, sve u skladu s ovim javnim pozivom i Uputama za prijavitelje.

Upute, Obrasci za prijavu i natječajna dokumentacija dostupni su na službenoj web – stranici Primorsko-goranske županije [www.pgz.hr](http://www.pgz.hr)

Prijave se podnose u zatvorenoj omotnici na jedan od slijedećih načina:

1. poštom na adresu:

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**

**Slogin kula 2, 51 000 Rijeka,**

b) osobnom dostavom u pisarnicu Primorsko-goranske županije koja se

nalazi na adresi: **Slogin kula 2 (prizemno), Rijeka,**

u oba slučaja s naznakom na omotnici: „Prijava na Javni poziv za dodjelu potpora i subvencija za razvoj malog gospodarstva u 2017. godini“.

Postupak zaprimanja, otvaranja, ocjenjivanja mjerila i uvjeti za financiranje, tko nema pravo prijave, dostave dodatne dokumentacije, donošenje odluke o dodjeli potpora i druga pitanja u vezi s ovim javnim natječajem detaljno su opisani u Uputama za prijavitelje koje će se zajedno s ostalom natječajnom dokumentacijom nalaziti na web-stranici Primorsko-goranske županije.

|  |  |
| --- | --- |
| **VI.** | **Rok za donošenje odluke o dodjeli potpora**  Odluka o dodjeli potpora s pripadajućim iznosom odobrenih novčanih sredstava bit će donijeta u roku od 30 dana od od dana zaključenja Javnog poziva. |
| **VII.**  **VIII.** | **Način objave odluke o dodjeli potpora**  Odluka o dodjeli potpora s popisom korisnika i iznosima odobrenih novčanih sredstava bit će objavljena na web-stranici Primorsko-goranske županije ([**www.pgz.hr**](http://www.pgz.hr)**, poveznica: Natječaji/Ostali natječaji/Rezultati natječaja)** u roku od 15 dana od dana donošenja Odluke.  **Kontakt podaci za pitanja**  Dodatna obrazloženja i informacije u vezi s predmetom Javnog poziva mogu se dobiti putem telefona na broj 051/351-260, odnosno putem E-pošte na E-adresu: [gospodarstvo@pgz.hr](mailto:gospodarstvo@pgz.hr)    **Primorsko-goranska županija**  **Upravni odjel za turizam, poduzetništvo i ruralni razvoj** |